《青州歌》
明代·吴斌

青州高城雄九州，城门天上飞琼楼。
羽林兵卫若熊虎，剑戟耀日寒光浮。
迢迢紫陌香尘起，车马争驰迅流水。
飞甍万井碧鳞鳞，绿树连阴柳营里。
嵯峨城阙帝子宫，天人遥镇沧海东。
海波镜净寂不动，鲸鲵不敢扬天风。
楼上银壶漏初歇，画角龙吟泣霜月。
寒声萧飒落梅花，吹作征人鬓中雪。

作者简介：字韫中，休宁人，平阳县主簿。